Præsident  og  søster  Kimball  til  hest.  Dette  dejlige  billede  af  vor  profet  og  hans  hustru  blev 
taget,  da  de  besøgte  nogle  af  kirkens  farme  i  Florida  (Deseret  Ranches  of  Florida,  Inc.)  efter 
at  de  havde  overværet  områdekonferencen  i  Lakeland,  Florida  den  29.  juni  d.å.  (Church 
News,  5.  juli  1980). 

MÅNEDENS  BUDSKAB  -  fra  Århus  stav 

»Den  daglige  rutine« 


Som  medlemmer  af  Jesu  Kristi  Kirke  af 
Sidste  Dages  Hellige  skulle  vi  søge  at  gå  på 
fuldkommenhedens  vej. 

Selv  om  kirken  er  et  vidunderligt  red- 
skab, der  kan  hjælpe  os  med  at  holde  os  på 
denne  vej,  så  er  vejen  til  fuldkommenhed  en 
meget  lang  proces  for  et  menneske. 

Vor  tålmodighed  kan  ofte  blive  stillet  på 
prøve,  når  vi  har  oplevelser,  der  gør,  at 
fuldkommenhedens  tinder  stadig  synes 
langt  ude  i  det  fjerne.  På  vor  lange  vandring 
gennem  livet  må  vi  lære  at  se  mulighederne 
i  og  være  taknemmelige  for  »den  daglige 
rutine«,  vi  som  medlemmer  af  kirken  kan 
lade  os  lede  af. 

Det  løfter  mig  op,  når  jeg  om  søndagen, 
f.eks.  ved  præstedømmemødet,  kan  være 
sammen  med  mine  brødre  i  kirken.  Her  har 
jeg  på  en  dejlig  måde  mulighed  for  at  blive 
belært  om  og  diskutere  de  ting,  der  betyder 
allermest  for  mig.  Det  savner  jeg  mange 
gange  i  ugens  løb. 

At  tjene  som  hjemmelærer  er  en  udfor- 
dring, som  jeg  ofte  må  tage  tilløb  til  for  at  få 
udført.  Jeg  er  dog  ikke  i  tvivl  om,  at  jeg  har 
behov  for  den  udvikling,  som  det  er  at 
tænke  på  og  virke  for  andre  menneskers 
timelige  og  åndelige  udvikling.  Herren 
siger  jo  til  os,  at  vi  skal  lære  at  elske  vor 
næste,  som  vi  elsker  os  selv  (Matt.  19:19). 


At  betale  tiende  var  en  stor  anstødssten 
for  mig,  inden  jeg  blev  medlem  af  kirken. 
Idag  føler  jeg  især  åndelige  velsignelser  ved 
at  kunne  indvie  en  del  af  min  indtægt  for 
Herrens  sag.  Jeg  oplever  også,  at  det  at 
betale  tiende  og  offergaver  lærer  mig  at 
holde  tidens  materialisme  på  afstand. 

Kirkens  studievejledninger,  lektiehæfter 
samt  »Den  danske  Stjerne«  gør  det  muligt 
for  mig  at  få  et  naturligt  og  levende  forhold 
til  de  hellige  skrifter.  Herren  lærer  os,  at  vi 
ikke  skal  leve  af  brød  alene  (Matt.  4:4).  Jeg 
er  taknemmelig  for  den  måde,  kirken  har 
lært  mig  at  opbygge  min  åndelighed  på. 
Mine  mange  opgaver  i  kirken  gør  studium 
og  bøn  til  nødvendige  principper  for  mig, 
og  derigennem  har  jeg  lært  en  åndelig 
glæde  at  kende. 

Familiehjemmeaftener  går  i  vor  familie 
ikke  altid  lige  efter  en  snor.  Vi  respekterer 
dog  denne  aften,  og  derigennem  bliver  vi 
ansporet  til,  så  godt  som  muligt,  at  søge  at 
fungere  sammen  som  en  familie.  Denne 
aften  giver  os  mulighed  for  virkelig  at 
kunne  tale  sammen  og  at  være  noget  for 
hinanden. 

Missionærarbejde  er  et  ansvar,  der  ligger 
på  alle  sidste  dages  hellige.  Mennesker,  der 
søger  sandheden,  vil  uvilkårligt  lade  sig 
lede  af  skriftens  ord:  »Af  deres  frugter  skal 


2 


I  kende  dem«  (Matt.  7:16). 

Disse  ord  får  mig  ofte  til  at  analysere  mig 
selv  og  hjælper  mig  til  at  bestræbe  mig  for 
at  være  åben  og  ærlig  i  mit  forhold  til  andre 
mennesker. 

Der  gives  i  livet  højdepunkter  som  f.eks. 
tempelbeseglinger  og  områdekonferencer 
med  profeterne.  Disse  vidunderlige  øje- 
blikke er  motivation  og  rige  minder  for  os, 
men  de  er  ikke  i  sig  selv  kraften,  der  hele 
tiden  hjælper  os  fremad  på  fuldkommen- 
hedens vej. 

MÅNEDENS  BUDSKAB 
fra  København  stav 


For  en  del  år  siden  var  der  på  min 
arbejdsplads,  en  kontormand  som  førte 
kartoteket  over  de  materialer,  der  kom  fra 
firmaets  udenlandske  moderselskab,  og 
som  skulle  bruges  til  opbygning  af  nogle 
tekniske  installationer  rundt  om  i  landet. 

Formændene  på  de  forskellige  installa- 
tionssteder  havde  daglig  telefonisk  kontakt 
med  denne  kontormand,  enten  for  at 
bestille,  rykke  eller  spørge  om  leverance- 
tidspunktet for  de  forskellige  materialer. 
Men  det  var  med  angst  og  bæven  de 
ringede  op  til  denne  kontormand,  for  han 
blev  næsten  altid  meget  ophidset  og  skæld- 
te ud  på  dem  som  ringede  ham  op.  Således 
gik  det  i  flere  år,  indtil  en  del  formænd  blev 
enige  om  at  tale  med  deres  chef  om 
problemet.  De  sendte  derfor  en  repræsen- 


Lad  os  være  taknemmelige  for  »den 
daglige  rutine«,  vi  lærer  at  kende  som  sidste 
dages  hellige.  Det  er  ved  denne  levevis,  at 
skriftens  ord  skal  opfyldes  på  os:  »Og  om 
du  vil  gøre  det  gode  og  holde  trofast  ud  til 
enden,  skal  du  blive  frelst  i  Guds  rige,  hvad 
der  er  den  største  af  alle  Guds  gaver;  thi  der 
findes  ingen  større  gave  end  frelsens  gave« 
(L&P  6:13). 

Knud  B.  Andersen 
Stavspræsident 


tant  til  chefen,  som  skulle  fortælle  ham  om 
hvor  svært  det  var  at  samarbejde  med 
denne  kontormand.  Chefen  blev  meget 
forbavset  over  det  formændenes  repræsen- 
tant fortalte  ham,  og  han  ville  ikke  tro  dem, 
for  han  havde  selv  daglig  kontakt  med 
kontormanden,  idet  de  hver  dag  disku- 
terede forskellige  problemer,  og  kontor- 
manden talte  da  altid  pænt  og  roligt  til 
ham,  og  virkede  på  intet  tidspunkt  op- 
hidset eller  negativ. 

Denne  kontormand  havde  to  forskellige 
måder  at  opføre  sig  på.  Han  opførte  sig  på 
én  måde  når  han  talte  med  formændene,  og 
forøvrigt  også  de  andre  ansatte  i  firmaet, 
og  han  opførte  sig  på  en  anden  måde  når 
han  talte  med  chefen. 

Hvordan  er  det  med  os?  Jeg  tænker  ikke 

på  det  vi  taler  gennem  munden;  men  på 
vores  åndelige  tale  -  tankerne.  Når  vi  beder 
til  vores  himmelske  Fader  er  jeg  helt  sikker 
på  at  vi  »taler«  et  pænt  sprog.  Det  er  ikke 
altid  at  vi  har  mulighed  for  at  udtale 
bønnen  med  munden,  men  vi  kan  da  gøre 
det  i  tankerne.  Hvorledes  er  vores  tanke- 
sprog når  vi  ikke  beder  til  vores  himmelske 
Fader.  Benytter  vi  da  ligesom  kontor- 
manden et  andet  sprog,  fordi  vi  tror  at  den 
forbindelse  der  var  til  vores  himmelske 
Fader  under  bønnen  nu  er  afbrudt?  I  L&P 
6: 16  står  der:  »Ja,  jeg  siger  dig  dette,  for  at 
du  kan  vide,  at  ingen  uden  Gud  kender  dine 
tanker  og  dit  hjertes  hensigter.« 

Af  dette  skriftsted  fremgår  det  at  vores 
himmelske  Fader  kender  vores  tanker, 


også  når  vi  ikke  henvender  os  til  ham  i  bøn. 
Jeg  tror  at  vi  kan  sammenligne  vores 
himmelske  Fader  med  en  jordisk  fader,  der 
sidder  i  sin  stue  og  lytter  til  sine  børn,  der  er 
i  værelset  ved  siden  af.  Han  hører  når  de 
taler  sammen,  når  de  leger  sammen  og  når 
de  måske  skændes.  Men  lige  så  snart  et  af 
børnene  råber:  »Far«,  svarer  han  og  lytter 
til  barnets  henvendelse. 

Kontormanden  kunne  tale  pænt  og 
ordentligt,  når  han  ville,  -  i  dag  mange  år 
efter  er  han  venlig  og  taler  pænt  til  alle.  Jeg 
håber  at  vi  ligeledes  bestræber  os  på  at  have 
et  tankesprog,  som  vores  himmelske  Fader 
med  glæde  kan  lytte  til  når  som  helst. 

Bjarne  Gram 
Stavspatriark 


SDH-kirken  opretter 
flygtningehjælpefond 


Af  Janet  Brigham 

Det  øverste  Præsidentskab  i  Jesu  Kristi 
Kirke  af  Sidste  Dages  Hellige  har  bekendt- 
gjort at  de  har  oprettet  et  SDH-flygtninge- 
hjælpefond,  for  at  hjælpe  flygtninge  af 
enhver  religion  over  hele  verden. 

I  et  brev,  som  i  denne  uge  er  sendt  til 
kirkeledere  i  De  forenede  Stater  og  Cana- 
da, siger  Det  øverste  Præsidentskab  at  alle, 
uanset  religiøs  tilhørsforhold,  kan  bidrage 
til  dette  fond. 

»Lige  siden  1975  har  vi  været  dybt 
bekymret  for  de  mange  af  vore  kirkemed- 
lemmer og  deres  familie,  som  har  måttet 
flygte  fra  stridighederne  i  det  sydøstlige 
Asien  -  og  kirken  har  også  taget  initiativet 
til  at  hjælpe  dem«  står  der  i  brevet. 

»Selv  om  vi  hidtil  har  kunnet  dække  vore 
medlemmers  behov,  er  tilstandene  for 
tusindvis  af  flygtninge  verden  over  blevet 
forværret.   Blandt  dem  som  er  blevet 


forflyttet  er  de  vietnamesiske  bådfolk, 
flygtninge  fra  Cambodia,  Laos,  Afgha- 
nistan, Haiti,  Somali  og  nu  også  fra  Cuba. 
Lederne  for  de  forskellige  hjælpeorgani- 
sationer har  forpligtet  sig  til  at  hjælpe  disse 
flygtninge.« 

SDH-kirken  har  tilsluttet  sig  andre 
hjælpeorganisationer  for  at  opmuntre  dens 
medlemmer  til  »at  give  så  meget  som  de 
evner  og  har  lyst  til  for  at  vise  deres 
barmhjertighed.«  De  som  ønsker  det  kan 
sende  deres  bidrag  til  LDS  Refugee  Relief 
Fund,  seventh  floor,  50  East  North  Temp- 
le,  Salt  Lake  City,  84150. 

Det  bliver  kirkens  General  Welfare 
Services  Committee  i  Salt  Lake  City,  der 
administrerer  LDS  Relief  Fund,  men  an- 
søgningerne om  penge  fra  fonde  skal  gå 
gennem  kirkens  område-råd  rundt  om- 
kring i  verden.  »Alle  bidrag  til  dette  fond  vil 

gå  direkte  til  hjælpetjenesten,  og  kun  et 
minimum  til  administrationsudgifter,« 
hedder  det  i  brevet. 

Der  vil  blive  brugt  penge  til  sundheds- 
tjenesten, og  uddannelse,  samt  til  andre 
tjenesteydelser  i  flygtningelejre,  eller  hvor 
det  viser  sig  nødvendigt. 

Richard  Linford,  der  leder  funktionæ- 
rerne i  kirkens  velfærdstjeneste,  siger  at 
kirkens  ledere  har  indset,  at  tilstandene  for 
flygtningene  over  hele  verden  er  forværret. 
»Det  er  et  problem  der  er  verdensomfat- 
tende og  det  vil  blive  én  af  firsernes  største 
opgaver  at  løse  det,«  siger  han. 

En  styrke  for  LDS  Refugee  Relief  Fund 
er,  at  det  administreres  gennem  kirkens 
eksisterende  råd,  så  arbejdet  derfor  kan 
klares  med  få  omkostninger.  Der  vil  ikke 
blive  taget  nogle  administrative  lønninger 
fra  fondet.  Det  vil  ligeledes  være  de  lokale 
råd  der  afgør  hvilke  behov  der  skal  dækkes 
gennem  fondets  midler.  Det  betyder  at  folk 
der  er  i  nær  forbindelse  med  flygtningene, 
og  kender  deres  situationer,  kan  ansøge  om 
en  tildeling. 

»Vi  ønsker  at  give  vort  folk  mulighed  for 
at  skænke  penge  til  et  fond,  hvor  deres 
penge  vil  nå  målet,«  siger  Linford.  »Og  vi 


ved  at  dette  fond  vil  blive  administreret 
med  et  minimum  af  omkostninger.« 

Oprettelsen  af  dette  fond  er  ét  af  fire 
skridt  som  General  Welfare  Services  Com- 
mittee  for  nylig  har  taget,  for  at  hjælpe 
flygtninge. 

De  andre  skridt  er: 

-  Ansøgning  om  at  blive  optaget  i  Amerikas 
frivillige  hjælpeorganisation  (American 
Council  of  Voluntary  Agencies). 

-  Anvendelsen  af  missionærer,  især  vel- 
færdsmissionærer,  i  hjælpearbejdet,  som 
tildeles  af  område-rådet  hvor  de  pågæl- 
dende fungerer. 

-  Organisering  af  arbejdet  for  flygtninge- 
hjælpen med  en  områdekoordinator,  som 
følger  de  retningslinier  der  er  fastsat  af 
velfærdstjenestens  udøvende  komité  og 
område-rådet. 

Der  blev  allerede  skænket  over  21.000 
dollars  da  oprettelsen  af  fondet  blev  be- 
kendtgjort. En  hel  del  af  disse  penge  blev 
skænket  af  studenter  fra  Brigham  Young 
universitetet.  Men  både  små  og  store 
bidrag  er  velkomne. 


★  ★  ★ 


Jeg  tror  på  mænds  og  kvinders  uafhængig- 
hed. Jeg  tror,  at  mænd  og  kvinder  er  skabt  i 
Guds  billede  -  at  de  ligner  Gud  og  er  af 
guddommelig  natur  og  karakter,  at  deres 
åndelige  legemer  har  Guds  egenskaber  og 
evner,  og  at  enhver  er  af  guddommelig 
oprindelse. 

Det  er  meningen,  at  mennesket  skal 
handle  som  Gud  og  ikke  lade  sig  styre  og 


kontrollere  i  alting,  men  være  uafhængige 
og  have  handlefrihed  og  magten  til  at 
udfolde  sig  i  henhold  til  sin  guddommelige 
oprindelse  i  forhold  til  den  Guds  magt, 
intelligens  og  kundskab  han  er  i  besiddelse 
af,  uden  ustandseligt  at  skulle  overvåges  og 
kontrolleres  eller  behandles  som  en  slave. . . 

(Lorenzo  Snow, 
kirkens  5,  præsident  fra  1898-1901) 


★  ★  ★ 

Julegaven,  der  varer  hele  året 


Giv  et  årsabonnement  på  Den  danske 
Stjerne  til  en  god  ven,  og  der  vil  blive  sendt 
dig  en  venlig  tanke  mindst  12  gange  i  løbet 
af  det  næste  år  -  nemlig  når  bladet  hver 
måned  dumper  ind  ad  brevsprækken  hos 
din  ven. 

Klip  modstående  2  sider  ud  og  fold  dem 
sammen  til  et  gavekort,  som  du  kan 
underskrive  og  lægge  i  en  kuvert  og  sende 
til  din  ven  som  julegave. 

For  at  sikre,  at  abonnementet  vil  træde  i 
kraft  fra  og  med  januar  1981,  skal  du 
snarest  gå  på  posthuset  og  sende  bestilling 
og  betaling  (kr.  54,00)  til  Nordisk  Distribu- 
tions Center,  Smedevangen  9, 3540  Lynge  - 
postgirokonto  nr.  3  1 2  09  88,  sådan  som  det 
vises  på  dette  giroindbetalingskort: 


GIRO  INDBETALINGSKORT                P  0  ST  KVITTE  R  1  N  G 

Eventuelle  meddelelser  vedrerende  betalingen 

Den  CbnsW  STJEPUE  1981 
^QOC  fra  : 

El 'en  E  lfc.(gncv\ 

Beløbmodtager                                          Beløbmodtager  , 

Postgirokonto  nr.            J  |  \Q  Q  <\  g  g           Postgirokonto  nr.        J   ]  ll/Øfl  ^18  1 
Navn  og  adresse                                                   Navn  og  adresse 

Je»3V  fr'trll  kVrlcc  qT           (J«50  Krla+i   K-rlcer  Q*- 
Sidtsler  Dk^jro  Hellige        Sicijle  rfcl^ge 
Moidiatr  ^.^r<bL)homy(énW    f^vdcst  btsir  ibolions  Gnier 

Indbetaler  T 

Uons  Fe-fcrrcseTi 
i-omgåde  V4 

Postvæsenets  sterttpel                                                 Postvæsenets  kvirteTing 

Kroner  Sri" 

5M  00 

Porto  for  indbetaling  betales  KONTANT 
Der  må  ikke  klæbes  frtmeirker  på  denne  blanfcat.  ^)ty 

Til  maskinel  aflæsning  -  Undgå  venligst  at  skrive  r  denne  rubrik                                                         S  25  (4-79) 

A  t  s                                                                                                                                                           Postvæsenets  erstatningspligt  ophewer.  når  kravet 
'wl^                                                                                                                                                          ikke  er  anmeldt  for  postvæsenet  inden  2  ir  efter 

indbetalingen. 

Kære   

Dette  gavekort  er  et  bevis  på,  at 
du  I  De  som  en  gave  fra  underteg- 
nede vil  få  tilsendt  bladet 

D  E  UddansÅe  S  T  J  E  II  tf  E 
hver  måned  i  hele  1981. 

MED  VENLIG  HILSEN 

Sådan  ser  der  ud  i  Silkeborg 


Modehusets  adresse:  Silkeborgs  Medborgerhus,  Skoletorvet,  8600  Silkeborg. 

Grenspræsidentens  adresse:  Novi  Kjølby  Sørensen,  Paradisvejen  72,  8600  Silkeborg, 
tlf.  06  -  83  69  31. 

Mødetider  om  søndagen: 

Kl.  10.00  -  Organisations-  og  kvorumsmøder 
Kl.  11.00  -  Søndagsskole 
Kl.  11.50  -  Nadvermøde 

Sådan  ser  der  ud  i  København  1.  og  3.  ward 


-".*r*4  


Kirkebygningens  adresse:  Maglegårds  Allé  83,  2860  Søborg. 
København  1.  ward: 

Biskoppens  adresse:  Hans  Billeskov  Jansen,  Sandbyvej  25,  2730  Herlev,  tlf.  02  -  91  06  13. 

Mødetider  om  søndagen: 

Kl.   9.30  -  Organisations-  og  kvorumsmøder 
Kl.  10.30  -  Søndagsskole 
Kl.  11.20  -  Nadvermøde 

København  3.  ward: 

Biskoppens  adresse:  Jørgen  Ringheim,  Svalevej  16,  2900  Hellerup,  tlf.  01  -  62  84  72. 

Mødetider  om  søndagen: 

Kl.  13.00  -  Nadvermøde 

Kl.  14.00  -  Søndagsskole  og  Primary 

Kl.  14.50  -  Organisations-  og  kvorumsmøder 

Et  minde  for  livet 

Den  13.  august  1980  kunne  biskop  og 
søster  Billeskov  Jansen,  København  1. 
ward,  fejre  deres  sølvbryllup,  og  det  gjorde 
de  med  en  gigantisk  fest  i  kirken  på  Magle- 
gårds Alle. 

Ikke  mindre  end  204  personer  havde  sagt 
ja-tak  til  deres  invitation  til  at  komme  og 
festligholde  dagen  med  dem. 

Biskop  og  søster  Billeskov  Jansen  syntes 
ikke,  de  kunne  nøjes  med  at  invitere  den 
snævre  familiekreds  til  deres  fest.  De  ville 
også  have  deres  venner  med  -  alle  deres 
venner! 

For  såvel  sølvbrudeparret  som  for  alle 
gæsterne  blev  det  en  dejlig  aften  med 
udsøgt  mad  og  første  klasses  underhold- 
ning -  i  sandhed  et  minde  for  livet. 

EEV 


*** 


Nye  informationsblade 


Informationstjenesten  har  fornylig  ud- 
sendt disse  informationsblade,  der  enten  er 
nye  eller  nye  udgaver  af  ældre: 

PR- 11  Litteraturliste 

PR- 16  Hvad  Mormonerne  mener  om 

Kristus 
PR- 19  Kirkestatistik 
PR-20  Mormonernes  syn  på  døden 
PR-24  Tilbud  til  religionslærere 
PR-29  Visdomsordet,  godt  helbred 
PR-49  Mormons  Bog,  oprindelse, 

udseende,  indhold 
PR-53  Mormoners  syn  på  sex  og 

ægteskab 


PR-74  Vi  er  kristne! 

PR-89  Hvordan  ER  Mormoner?  Deres 

livsholdning? 
PR-90  Hvad  er  galt  ved  kaffe  og  te? 
PR-91  Affotografering  af  kirkebøger 
PR-92  En  kirke  af  aktivt  kristne 
PR-93  Hvor  kommer  missionærerne  fra? 
PR-94  Hvor  mange  børn  skal  vi  have? 
PR-95  Arbejdets  glæder  og  velsignelse 
PR-96  Af  deres  frugter  skal  I  kende  dem 

Informationsblade  er  gratis  og  leveres  i 
rimeligt  antal  fra  Informationstjenesten, 
Æblebakken  10,  3540  Lynge. 

Ungdomsstævne  i  København  stav 


I  dagene  3.,-4.,-5.  juli  1980  afholdtes 
ungdomsstævnet  for  de  1 4- 1 7-årige  i  Kø- 
benhavn stav  i  Engholmskolen  i  Allerød. 

Inden  stævnet  inviteredes  forskellige 
blade  til  at  overvære  arrangementerne,  og 
det  resulterede  i  2  artikler  i  Frederiksborg 
Amts  Avis  og  1  artikel  i  Allerødposten. 
Hosstående  billeder  er  begge  pressebil- 
leder, som  er  taget  af  avisernes  fotografer 
under  besøgene. 

Stævnet  forløb  planmæssigt.  Der  deltog 
ca.  60  unge  mennesker  samt  9  gruppe- 
ledere. Desuden  virkede  ca.  15  af  stavens 
voksne  medlemmer  som  komitéledere  og 
assistenter. 

Alle  har  været  meget  glade  for  den 
gæstfrihed  og  hjælpsomhed,  der  blev  vist 
os.  Skolens  pedel  og  hans  assistenter 
udlånte  beredvilligt,  hvad  vi  behøvede,  og  i 
skolens  svømmehal  havde  vi  nogle  dejlige 
timer  takket  være  hallens  leder.  Han  havde 
nemlig  ikke  fået  besked  af  kommunen,  om 
at  vi  skulle  være  der,  faktisk  var  bassinet 
lovet  ud  til  600  børn  og  voksne  i  de  timer,  vi 
også  havde  fået  lovning  på.  Men  lederen 
reddede  vores  konkurrencesvømning  og 
bad  de  andre  vente  i  nogle  timer,  hvilket  vi 
naturligvis  er  meget  taknemmelige  for. 


Ved  åbningshøjtideligheden  talte  præsi- 
dent Valgren  om  forskellen  på  en  ungs 
tilværelse  dengang  han  var  dreng  og  til  nu. 
Desuden  talte  skolens  inspektør. 

Torsdag  aften  havde  vi  besøg  af  en 
journalist  fra  Allerødposten,  der  fotogra- 
ferede nogle  af  numrene  fra  dramaaktivi- 
teterne, og  fredag  formiddag  besøgte  Ka- 
ren Nordstrøm  fra  Frederiksborg  Amts 
Avis  os  under  workshop. 

Fredag  eftermiddag  var  der  atletik  kon- 
kurrencer og  rundbold,  og  lørdag  formid- 
dag spilledes  fodbold,  håndbold  og  volley- 
ball, bl.a.  spillede  alle  mandlige  ledere  en 
fodboldkamp  mod  et  hold  af  unge,  kampen 
endte  uafgjort  0-0.  De  kvindelige  ledere 
dystede  i  volleyball  mod  et  hold  af  unge 
piger,  lederne  vandt. 

Stævnet  sluttede  med  et  meget  dejligt 
åndeligt  vidnesbyrdmøde,  hvor  mange  af 
de  unge  gav  udtryk  for  den  styrke  de  får  ved 
at  deltage  i  et  stævne,  og  ligeledes  deres 
taknemmelighed  for  at  kende  evangeliet  og 
at  tilhøre  Herrens  sande  kirke.  Præsident 
Frederiksen  talte  til  de  unge  ved  dette  møde 
om  at  lære  Gud  at  kende  ved  at  bede. 

L/5  Andersen 


Børn,  unge,  ældre  og  indianere, 

»Vesten  for  Chicago  og  Østen  for  San 
Francisco  synger  ældre  sange  i  moderne 
kor  og  orkester  arrangementer« 

er  titlen  på  et  kassettebånd,  som  Informa- 
tionstjenesten fornylig  har  stillet  til  rådig- 
hed for  biskopper  og  grenpræsidenter  til 
brug  ved  fire-sides,  familiehjemmeaftener, 
hyggetimer,  åbne  huse  osv. 

Den  anden  side  er  en  række  pionersange, 
sammenflettede  med  oplæsning  af  gamle 
pioner-breve  og  en  forbindende  tekst. 

Bed  om  at  få  lov  at  låne  det  for  en  aften. 

Gaver 


Vi  kan  vist  alle  godt  lide  at  få  og  at  give 
gaver.  Min  mand  og  jeg  havde  det  gennem 
vort  ægteskab  sådan,  at  vi  gav  hinanden 
små  -  somme  tider  større  gaver,  selv  om  der 
absolut  ingen  grund  var  til  det.  Det  var  i 
reglen  kun  bagateller,  men  det  var  alligevel 
sjovt  at  finde  en  lille  pakke  under  hoved- 
puden, på  stolen  eller  under  servietten,  når 
vi  skulle  spise. 

Men  det  holdt  jo  naturligvis  op  af  sig 
selv,  da  Harry  blev  syg  for  7  år  siden. 

Men  tro  nu  ikke,  jeg  har  været  »gaveløs«, 
siden  jeg  blev  alene. 

Gaver  kan  være  så  mange  ting.  Det 
behøver  ikke  at  være  noget,  der  er  fint 
pakket  ind  med  bånd  og  sløjfer,  og  jeg 
synes  selv,  at  jeg  får  mange  gaver  både  i  og 
udenfor  kirken.  Det  kan  være  en  lille  tale 
ved  et  møde,  et  svar  i  en  klasse,  et  barns 
umiddelbare  reaktion,  et  smil,  et  knus,  et 
brev  eller  en  uventet  opringning,  og  det  gør 
mit  liv  mindre  tomt,  end  det  ellers  ville  have 
været. 

For  øjeblikket  lever  jeg  højt  på  en  meget 
stor  gave,  som  jeg  fik  for  kort  tid  siden,  og 
det  vil  jeg  gerne  fortælle  om. 

Såvidt  jeg  husker,  var  Edvard  H.  Søren- 
sen og  hans  hustru  Mini  det  andet  mis- 
sionspræsidentpar,  der  kom  til  Danmark 
efter  krigen,  og  de  kom  til  at  betyde 
uendeligt  meget  for  mig,  idet  de  fik  mig  til 
at  arbejde  i  kirken  med  de  unge  piger,  selv 
om  jeg  ved  min  dåb  i  1944  havde  sagt,  at  jeg 


aldrig  ville  have  nogen  stilling  men  bare 
sidde  og  lytte  til,  hvad  andre  sagde. 

Hele  familien  Sørensen  var  en  dejlig 
familie.  De  havde  4  børn  med  -  12,  14,  16  og 
18  år  -  hvoraf  de  to  ældste  piger  Valeen  og 
Marva  med  deres  mænd  er  fulgt  i  forældre- 
nes fodspor  som  missionspræsidentpar. 

Det  venskab,  som  knyttedes  fra  den 
allerførste  tid,  vi  traf  hinanden,  har  bestået 
gennem  alle  disse  mange  år,  og  hver  gang, 
jeg  har  været  i  USA,  har  vi  haft  mange 
dejlige  oplevelser  sammen,  og  ellers  har  vi 
skrevet  sammen. 

Da  jeg  ikke  regner  med  at  tage  til  USA 
mere  -  og  dog,  hvem  ved,  hvad  en  gammel 
dame  kan  finde  på  -  blev  jeg  meget  lykkelig, 
da  jeg  hørte,  at  Mini  og  Edvard  H. 
Sørensen  var  kommet  på  besøg  hos  Valeen 
og  Richard  L.  Jensen  (missionspræsident- 
parret),  og  jeg  der  fik  lejlighed  til  at  være 
sammen  med  dem  og  opfriske  alle  de  kære 
minder. 

Mon  I  forstår  mig?  Da  jeg  skiltes  fra 
dem,  følte  jeg  mig  rigere,  end  jeg  længe  har 
følt  mig.  Tænk  at  have  fået  lov  til  at  lære  en 
så  vidunderlig  familie  at  kende,  og  at  være 
venner  med  dem  gennem  så  mange  år.  Den 
slags  gør  livet  rigere,  og  jeg  følte,  at  jeg 
havde  fået  endnu  en  stor  gave,  og  bevidst- 
heden om,  at  vi  atter  skal  mødes  engang, 
gjorde  afskeden  lidt  nemmere. 

Irma  Petersen 
København  2.  ward 

København  stavs  pigelejr  i  Korselitse 


Som  det  fremgår  af  hosstående  små  vers 
om  »firsernes  sommerlejr«  -  eller  i  hvert 
fald  firsernes  første  sommerlejr,  som  blev 
afholdt  fra  den  4.  til  den  9.  august,  havde  vi 
en  del  regn  og  dermed  pløre  og  ælte,  som  et 
par  stykker  var  så  uheldige  at  falde  helt  ned 
i,  så  de  dukkede  op  igen  som  skorstens- 
fejere at  se  på. 

Men  vi  havde  også  masser  af  godt  humør 
og  godt  kammeratskab  og  sammenhold 
både  indenfor  hver  gruppe  og  grupperne 
imellem. 

Det  er  dejligt  som  leder  at  opleve  den 
ånd,  som  vores  unge  piger  har  sig  imellem 
samt  det  gå-på-mod,  de  udøver  under  alle 
vilkår  og  strabadser. 

Vi  håber  på  at  mødes  med  dem  alle  igen  i 
de  kommende  år,  og  at  nye  stadig  må 
komme  til  og  få  del  i  den  udvikling  og 
glæde,  som  primitivt  lejrliv  byder  på.  Det 
er  noget  helt  specielt. 

Og  husk  -  i  voksne  søstre  -  lejrene  er  for 
alle  aldre,  og  det  har  i  mange  år  været  vores 
store  ønske  at  kunne  lave  én  eller  to 
voksengrupper,  som  skulle  leve  på  lige  fod 
med  pigerne  og  vise,  hvad  de  voksne  duer 
til.  Der  er  virkelig  nyttige  ting  for  jer  at  lære 
på  sådan  en  lejr.  Desværre  kan  der  bare 
ikke  være  børn  med  under  12  år. 

Med  primi-hilsen 
Anna  W.  Andersen 


Ved  København  stavs  pigelejr  i  Korselitse  i 
august  1980  blev  hver  gruppe  anmodet  om 
at  skrive  et  vers  om  lejren  på  melodien: 
»Der  bor  en  bager.« 

Et  uddrag  af  disse  vers  -  hvor  verse- 
fødderne ikke  trådte  hinanden  over  tæerne 
-  er  gengivet  herunder. 

Vi  er  på  lejr  her  ved  Korselitse, 
og  det  blir  ikke  den  allersidste. 
Vi  hugger  brænde  og  laver  mad, 
og  meget  ofte  går  vi  i  bad. 

Igang  vi  gik  med  at  opslå  telte 
men  blæsten  ville  dem  gerne  vælte. 
I  dagens  løb  blev  dog  sejren  vor 
og  som  belønning  vi  søvnen  får. 

Og  køkkenborde  kom  op  i  højden, 
det  skete  under  en  livlig  fløjten, 
og  ilden  blusser  så  lystigt  her, 
mens  vi  ved  maden  en  bordbøn  ber. 

Til  lejrliv  hører  så  mange  glæder, 
vi  kvitter  komfort  og  mange  sæder, 
vi  hugger  brænde  og  henter  vand 
og  bliver  våde  i  regnvejrland. 

Op  rask  vi  springer  og  spænder  bælte, 
men  straks  vi  glider  i  jordens  ælte, 
dog  lejrlivet  det  vid're  går, 
vi  atter  kommer  til  næste  år. 


★  ★  ★ 


Idealer  er  som  stjernerne  -  man  når  aldrig 
op  til  dem,  men  ligesom  sømanden  vælger 
man  dem  til  vejvisere,  og  når  man  følger 
dem,  så  når  man  sit  mål. 

*  ★  ★ 

Joseph  Smith  platte 


For  nogen  tid  siden  fik  en  søster  i  Århus 
stav  den  idé,  at  der  kunne  laves  en  Joseph 
Smith  platte. 

Denne  søster  er  selv  meget  interesseret  i 
platter  og  mente,  at  det  ville  være  en  smuk 
ting  at  have  hængende  i  et  sidste  dages 
helligt  hjem  samt  en  kærkommen  chance  til 
at  forklare  interesserede,  hvem  Joseph 
Smith  var  og  også  en  god  gaveidé  ved  dåb, 
bryllup  oJ. 

70'ernes  kvorum  tog  ideen  op  og  fore- 
lagde den  for  Svane  Porcelæn,  som  gik 
igang  med  opgaven  og  fik  fremstillet  en 
meget  smuk  platte.  Den  kongelige  Porce- 


lainsfabrik  har  udtalt,  at  de  ikke  kan  lave 
den  bedre. 

Fremstillingsmetoden  er  serigrafi,  en 
form  for  moderne  silketryk.  Hver  platte 
bliver  fremstillet  i  hånden  af  førstesorte- 
rings porcelæn,  og  farven  er  den  kendte 
blå,  som  er  lys-  og  vaskeægte. 

Målsætningen  med  salget  af  denne  platte 
er  missionærarbejdet,  og  de  midler,  som  vil 
komme  ind  ved  salg  af  den,  vil  blive  brugt 
dertil. 

Nærmere  oplysning  om  Joseph  Smith 
platten  kan  fås  hos  br.  Preben  Devantier, 
tlf.  09  -  62  24  47. 

PD 

Udsendte  missionærer  fra  København  stav 

Den  1.  august  1980  udsendtes  følgende 
missionærer  til  de  nævnte  missioner: 


Kirsten  Ravn  Christiansen  fra  København  Lars  Østergaard  Andersen  fra  København 
1.  ward  til  England  Leeds  Missionen.  4.  ward  til  Phillipinerne. 


Jakob  Billeskov  Jansen  fra  København  1.  Kim  Holst  fra  Nordsjælland  ward  til 
ward  til  England  Birmingham  Missionen.       England  Manchester  Missionen. 

BOGANMELDELSE 

Mormoner  i  skillingsviser 


2  års  intense  undersøgelser  og  bearbejdelse 
af  det  fundne  materiale  har  resulteret  i  et 
»speciale«  (afhandling)  til  Historisk  Insti- 
tut på  Århus  Universitet  -  et  arbejde,  der  nu 
er  omsat  til  en  noget  lettere  tilgængelig  bog 
med  titlen  »Farvel  til  Danmark  -  de  danske 
skillingsvisers  syn  på  Amerika  og  på 
udvandringen  dertil  1830-1914«,  udsendt 
af  »Jysk  Selskab  for  Historie«  på  »Univer- 
sitetsforlaget i  Aarhus«  1980. 

Forfatteren  er  Thomas  Thomsen,  og  han 
har  med  ildhu  og  utrættelig  energi  søgt 
oplysninger  i  den  foreliggende  litteratur  (i 
bogen  findes  en  meget  imponerende  littera- 
turliste) og  hos  personer  og  institutioner, 
der  måtte  antages  at  vide  besked  om  emnet. 

Afsnittet  »Mormonviser«  er  på  otte  sider 
og  begynder  med  en  kort  oversigt  over 
Utahs  historie  (hentet  fra  »Oh,  du  Zion  i 
Vest«)  og  om  flerkoneriet,  der  naturligt 
nok  optager  en  stor  del  af  de  ialt  11 
mormon-viser.  Hver  af  disse  gennemgåes 
udførligt  indholdsmæssigt  og  for  den  viste 
tendens:  3  af  dem  er  positive,  8  er  kritiske 
over  for  Mormonismen.  Men  af  de  3  er  de  2 
skrevet  af  Andrew  Jenson  (der  som  be- 
kendt selv  var  mormon  -  kirkens  historie- 
skriver gennem  mange  år).  Thomsen  lader 


skinne  igennem  sine  kommentarer,  at  de  8 
kritiske  viser  var  et  led  i  den  organiserede 
modstand  mod  mormonerne.  At  denne 
modstand  lededes  af  den  danske  præste- 
stand lægger  Thomsen  ikke  skjul  på  og 
nævner  bl.a.  at  viserne  fremhæver  det 
synspunkt,  at  udvandring  i  det  hele  taget  er 
ukristelig! 

Særligt  fremhæves  i  disse  viser  det 
eldorado,  som  mormon-propagandaen 
sagdes  at  udmale  for  de  omvendte.  Lad  mig 
her  kun  citere  et  par  linier  fra  en  vise,  der 
særligt  henvender  sig  til  Nordjylland: 

Dær  lever  man  ve  Gosestei, 
som  fyldt  æ  mæ  Pæsselle, 
aa  dær  behøver  du  aa  jei 
sletsintet  aa  bestelle. 
Aa  dær,  aa  dær,  ja  tænk  dei  bare  te l, 
hver  Mand  mo  holde  li'semanne 
Kouner,  som  han  vel. 

Informationstjenesten  har  haft  en  beske- 
den andel  i  den  hjælp,  der  er  ydet  forfat- 
teren med  indsamlingen  af  materiale  til 
bogen,  der  sælges  fra  Universitetsforlaget 
for  kr.  75,00. 

jws 


Kære  brødre  og  søstre 

Jeg  vil  gerne  bære  mit  vidnesbyrd  om  Det 
aronske  Præstedømmes  myndighed,  dette 
præstedømme  omtales  i  Lære  &  Pagter 
afsnit  13,  hvori  det  beskrives,  at  dette 
præstedømme  ejer  nøglerne  til  engles  be- 
tjening. 

Jeg  vil  især  henvende  mig  til  de  unge 
mennesker,  der  endnu  ikke  har  modtaget 
Det  melkisedekske  Præstedømme.  Jeg 
havde  Det  aronske  Præstedømme,  jeg 
glædede  mig  over,  at  have  dette  præste- 


? 

dømme,  fordi  det  gav  mig  mulighed  for  at 
tjene  andre  mennesker. 

Der  kom  en  periode  i  mit  liv,  hvor  jeg 
blev  meget  syg,  men  jeg  vidste,  at  Det 
aronske  Præstedømme  også  stod  til  rådig- 
hed for  mig  under  min  sygdom. 

Jeg  skulle  have  foretaget  en  stor  hjerte- 
operation, den  største,  som  bliver  udført 
her  i  Danmark.  Under  mit  sygeleje  på 
sygehuset  havde  jeg  ofte  store  smerter,  og 
sommetider  føltes  det,  som  om  tiden  var 

kommet,  da  jeg  skulle  dø. 

Men  når  nøden  og  angsten  føltes  vold- 
som stor,  så  mærkede  jeg  pludselig  en 
stilhed  omkring  mit  sygeleje,  og  da  vidste 
jeg,  at  Det  aronske  Præstedømme  var  givet 
til  mig  med  velsignelsen  til  at  modtage 
engles  betjening,  beviset  for  mig  var,  at  jég 
følte  en  fred  og  ydmyghed  over  mig. 

Ved  en  anden  lejlighed  havde  jeg  været 
plaget  af  gigt  igennem  en  længere  tid,  og 
havde  som  følge  deraf  ikke  haft  mulighed 
for  at  overvære  kirkens  møder,  men  jeg 
blev  en  dag  bedt  om  at  bringe  en  dessert  til 
et  arrangement  i  kirken.  Jeg  tog  derfor 
derud  for  at  indfri  denne  opgave,  desværre 
blev  jeg  ked  af,  at  være  derude,  da  nogle 
søskende  kom  hen  til  mig,  og  spurgte  mig, 
om  jeg  var  blevet  frafalden,  fordi  jeg  ikke 
havde  været  i  kirken  så  længe,  men  jeg 
forklarede  dem,  at  det  skyldtes,  at  jeg  var 
meget  plaget  af  gigt. 

Jeg  var  derfor  meget  ked  af  denne 
oplevelse  i  kirken,  så  jeg  gik  hjem  og  bad  til 
min  himmelske  Fader,  om  disse  medlem- 
mer måtte  blive  velsignet  af  Herren,  under 
min  bøn  følte  jeg  igen  en  fred  over  mig, 


ligesom  jeg  gjorde  under  mit  sygeleje  på 
sygehuset.  I  et  syn  så  jeg,  at  jeg  var  i  færd 
med  at  døbe  nogle  mennesker  ude  ved  en 
smuk  sø,  jeg  havde  jo  myndighed  til  at 
døbe,  da  jeg  havde  Det  aronske  Præste- 
dømme, og  jeg  så  en  ung  mand  komme  hen 
til  mig,  men  da  jeg  skulle  til  at  døbe  den 
unge  mand  var  synet  slut.  En  vidunderlig 
følelse  fyldte  hele  min  krop,  jeg  vidste,  at 
jeg  havde  haft  engles  betjening,  for  da  jeg 
rejste  mig  fra  denne  bøn,  var  gigten  borte 
fra  mit  legeme. 

Denne  helbredelse  kan  bekræftes  af  vort 
missionærægtepar,  søster  og  broder  Dodd, 
som  var  meget  forbavsede,  da  de  nogle 
dage  senere  kom  til  mig  og  så,  hvor  godt  jeg 
havde  det.  Jeg  kan  sige,  at  dette  syn  er  gået  i 
opfyldelse,  for  en  skøn  sommerdag,  døbte 
jeg  den  unge  mand,  jeg  havde  set  i  synet. 
Mit  ønske  er,  at  vi  alle  vil  forstå  storheden  i 
Det  aronske  Præstedømme. 

Jeg  fremfører  ikke  dette  for  at  rose  mig, 
men  æren  skal  være  Herrens. 

Emil  Kristensen 
Århus  gren 


Dagen  i  dag  er  en  mærkelig  dag.  Den  er  din. 

Dagen  i  går  slap  dig  ud  af  hænderne,  den  kan  ikke  få  andet  indhold  end  det,  som  du  allerede 
har  givet  den. 

Dagen  i  morgen  har  du  ikke  noget  løfte  om.  Du  ved  ikke,  om  du  i  det  hele  taget  får  lov  til  at 
råde  over  den. 

Men  dagen  i  dag  har  du  indflydelse  på.  Det  er  det  eneste,  som  du  er  sikker  på.  Du  kan  give  den 
det  indhold,  som  du  vil. 

I  dag  kan  du  glæde  et  menneske. 

I  dag  kan  du  række  hånden  ud  til  hjælp. 

I  dag  kan  du  skrive  et  brev  og  aflægge  et  besøg,  som  du  ikke  fik  klaret  i  går. 
I  dag  kan  du  vende  dig  til  gud  og  give  ham  magten  over  dit  liv. 
I  dag  kan  du  leve  sådant,  at  et  andet  menneske  i  aften  siger  tak,  fordi  du  er  til. 
Dagen  i  dag  er  en  betydningsfuld  dag,  en  mærkelig  dag.  -  Den  er  din. 

Se  Nordens 
lyse  himmel 

Se  Nordens  lyse  himmel 
bag  bakke,  skov  og  fjeld, 
den  minder  om  din  herkomst: 
en  gren  af  Israel. 
Fra  Nordens  stolte  strande 
din  slægt  er  stævnet  frem, 
hver  eng,  hver  sø,  hver  banke, 
her  er  vort  fælles  hjem. 

Og  fra  din  slægt  er  mange 
til  Zion  kaldet  bort 
og  har  opbygget  Riget 
ja,  ædel  gerning  gjort. 
I  disse  sidste  dage 
dit  kald  er  skønt  fra  Gud: 
Forbliv  i  Nordens  Zion, 
drag  blandt  dets  kæmper  ud. 

Skønt  set  fra  verdens  vrimmel 
din  visdom  dårskab  er, 
med  trofasthed  du  sejrer, 
benyt  kun  Åndens  sværd! 
Dit  lys  er  eftertragtet, 
din  landsmand  ved  det  ej, 
så  vis  ham,  hvad  han  søger, 
lad  Guds  Ånd  lede  dig! 

Det  slumrer  i  hans  hjerte 
det  kim  af  Efreim, 
din  pligt  er  at  formidle 
hans  vej  til  himlens  hjem. 
Så  gør  din  del  med  glæde 
i  bøn  og  ydmyghed, 
da  snart  fra  himlen  stiger 
Jerusalem  herned. 

Helge  Nørrung  (1980) 

(Kan  synges  på  melodien:  Benyt  de  lyse 
dage). 


